Воуԥҳа еиҭалҳәеит аҿкчымазарақәа рганахьала Аҟәа аҭагылазаашьа зеиԥшроу атәы
20:28 27.10.2023 (ирҿыцуп: 11:04 28.10.2023)
Сынтәа ҭагалан аҿкчымазара зыдбалоу рацәоума, алаҵаҟаҵара шцо, асезонтә хьҭалалара, егьырҭ ачымазарақәа иаргәамҵуа рхыԥхьаӡара ахьынӡанаӡо, арадио Sputnik аефир аҟны еиҭалҳәеит Аҟәа ақалақь ахадара агәабзиарахьчаратә усбарҭа аиҳабы Ирма Воуԥҳа.
Воуԥҳа иазгәалҭеит аковид анаҩс егьырҭ аҿкычымазарақәа рхы шьҭырхуа ишалагаз, аковид акәзар уи ԥхынгәымзазгьы изыхьуаз ыҟан ҳәа.
"Уажәтәи аамҭазы хәыҷык ахы иҩахеит аковид, избанзар ахьҭақәагьы ҟалоит, егьырҭ ачымазарақәа -аимҳәаршәаа, амгәахьаа, аимҳәа, ахәдахьаа, аресператортә чмазарақәа рыхкқәа. Исҳәар сҭахым даара ирацәаҩуп ичмазаҩу ҳәа. Ҵыԥх уажәааны еиҳан ичмазаҩыз. Аҟәа аҩнуҵаҟа 170-ҩык рҟынӡа аковид чмазара рыхьуеит. Урҭ рҟынтәи 16 –ҩык ахәыҷқәа. Ачымазара бзианы имҩаԥысуеит, усҟак цәгьара аҵам. Ҩыџьа роуп Гәдоуҭаҟа ахәшәтәырҭахь идәықәаҳҵаз", - лҳәеит Воуԥҳа.
Агрипп чмазара аҟынтәи Агәабзиарахьчара аминистрра ирынаҭаз 700 лаҵа рҟынтәи 200 роуп иаанханы иҟоу иахьазы, лҳәеит Воуԥҳа.
"Ауаа агәаран иқәгылоуп сызҳәом, аха ҽнак хәҩы-фҩы неины иҟарҵоит алаҵа", - лҳәеит Воуԥҳа.
Аҟәатәи аинфекциатә хәышәтәырҭаҟны иахьала 13-ҩык шьҭоуп, урҭ рахьынтә 10 - ҩык хәыҷқәоуп, ҳәа адырра ҟалҵеит Воуԥҳа.
Аицәажәара инеиҵыхны ишәаҳар шәылшоит аудиофаил аҟны хыхь.